মুকুল রায়

মুকুল রায় (১৭ এপ্রিল ১৯৫৪-২৩ ফেব্রুয়ারি ২০২৬)ছিলেন একজন ভারতীয় রাজনীতিবিদ। তিনি ২০১৭ সাল অব্দি ভারতীয় সংসদের রাজ্যসভার এবং সর্বভারতীয় তৃণমূল কংগ্রেসের সদস্য ছিলেন । তিনি ২০১১ থেকে ২০১২ সাল পর্যন্ত  ভারতীয় প্রজাতন্ত্রের রেলমন্ত্রীও ছিলেন। তিনি ২০১৭ থেকে ২০২১ সাল পর্যন্ত ভারতীয় জনতা পার্টিতে জাতীয় সহ-সভাপতি ছিলেন। বর্তমানে তিনি সর্বভারতীয় তৃণমূল কংগ্রেসের একজন নেতা।

 শিক্ষাগত যোগ্যতা 
মুকুল রায় কলকাতা বিশ্ববিদ্যালয় থেকে বিএসসি ডিগ্রি লাভ করেন এবং ২০০৬ সালে পাব্লিক অ্যাডমিনিসট্রেশন বিষয়ে মাদুরাই কামরাজ বিশ্ববিদ্যালয় থেকে এমএ ডিগ্রি লাভ করেন।

 রাজনৈতিক জীবন 
মুকুল রায় যুব কংগ্রেস নেতা হিসাবে রাজনৈতিক জীবন শুরু করেন এবং ক্রমশ মমতা বন্দ্যোপাধ্যায় এর ঘনিষ্ঠ হয়ে ওঠেন।

১৯৯৮ সালে যখন ভারতীয় জাতীয় কংগ্রেস ভেঙ্গে মমতা বন্দ্যোপাধ্যায় সর্বভারতীয় তৃণমূল কংগ্রেস গঠন করেন মুকুল রায় সেই দলের অন্যতম প্রতিষ্ঠাতা সদস্য ছিলেন। তিনি ২০০৬ সালে তৃণমূল কংগ্রেসের সর্ব ভারতীয় সাধারণ সম্পাদক হন।

২০০১ সালের পশ্চিমবঙ্গ বিধানসভা নির্বাচনে মুকুল রায় জগদ্দল বিধানসভা কেন্দ্র থেকে নির্বাচনে প্রতিদ্বন্ধিতা করেন এবং সারা ভারত ফরওয়ার্ড ব্লক প্রার্থী হরিপদ বিশ্বাসের কাছে পরাজিত হন।

২০০৬ সালে তিনি তৃণমূল কংগ্রেস প্রার্থী হিসাবে রাজ্যসভার সদস্য মনোনীত হন।

দ্বিতীয় ইউপিএ মন্ত্রীসভায় তিনি জাহাজ মন্ত্রক (ভারত) এর দায়িত্ব পান এবং পরবর্তীতে রেলমন্ত্রী হন।

২০১২ সালের রেল বাজেটে ভাড়া বৃদ্ধি জনিত অসন্তোষের কারণে মমতা বন্দ্যোপাধ্যায় তৎকালীন রেলমন্ত্রী দীনেশ ত্রিবেদীর ইস্তফা দাবি করেন। দীনেশ ত্রিবেদী ইস্তফা দিলে মুকুল রায় পরবর্তী রেলমন্ত্রী হন। 

সারদা কেলেঙ্কারি ও নারদা কাণ্ডে মুকুল রায়ের নাম জড়ানোর পর থেকেই মমতা বন্দ্যোপাধ্যায় এর সাথে তার দূরত্ব বাড়তে থাকে। যদিও প্রথম দিকে মমতা বন্দ্যোপাধ্যায় মুকুল রায় কে দৃঢ় ভাবে সমর্থন করতে দেখা যায়। 

২০২১ পশ্চিমবঙ্গ বিধানসভা নির্বাচনে মুকুল রায় কৃষ্ণনগর উত্তর বিধানসভা কেন্দ্র থেকে ভারতীয় জনতা পার্টি মনোনীত প্রার্থী হিসাবে ভোটে লড়েন এবং ৩৫ হাজার ৮৯  ভোটের ব্যবধানে জয়লাভ করেন।

২০২১ সালের ১১ জুন তারিখে তিনি ভারতীয় জনতা পার্টি ত্যাগ করেন এবং তার পূর্ববর্তী রাজনৈতিক দল সর্বভারতীয় তৃণমূল কংগ্রেস এ ফিরে যান। 4

সোমবার,২৩ ফেব্রুয়ারি, ২০২৬ সালে রাত আনুমানিক ১টা ৩০ মিনিট নাগাদ কলকাতার সল্টলেকের একটি বেসরকারি হাসপাতালে তিনি শেষ নিঃশ্বাস ত্যাগ করেন। মৃত্যুকালে তাঁর বয়স হয়েছিল ৭১ বছর। তাঁর প্রয়াণের খবরটি সংবাদমাধ্যমের কাছে নিশ্চিত করেছেন ছেলে শুভ্রাংশু রায়।
তথ্যসূত্র

 বহিঃসংযোগ 
 Profile on Rajya Sabha website

বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০২৬-এ মৃত্যু
বিষয়শ্রেণী:ভারতীয় সাম্যবাদ-বিরোধী
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫৪-এ জন্ম
বিষয়শ্রেণী:ভারতের রেলমন্ত্রী
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতের মন্ত্রিসভা সদস্য
বিষয়শ্রেণী:উত্তর ২৪ পরগনা জেলার রাজনীতিবিদ